CELEX: 32021Y0827(01)
Language: fi
Date: 2021-08-06 00:00:00
Title: Euroopan järjestelmäriskikomitean päätös, annettu 6 päivänä elokuuta 2021, asianomaisten viranomaisten päättämien kansallisten makrovakauspoliittisten toimenpiteiden ilmoittamista ja EJRK:n lausuntojen ja suositusten antamista koskevasta koordinointikehyksestä sekä päätöksen EJRK/2014/2 kumoamisesta annetun päätöksen EKP/2015/4 muuttamisesta (EJRK/2021/7) 2021/C 344/04

27.8.2021   
               
               
                  FI
               
               
                  Euroopan unionin virallinen lehti
               
               
                  C 344/4
               
            
         EUROOPAN JÄRJESTELMÄRISKIKOMITEAN PÄÄTÖS,
         annettu 6 päivänä elokuuta 2021,
         asianomaisten viranomaisten päättämien kansallisten makrovakauspoliittisten toimenpiteiden ilmoittamista ja EJRK:n lausuntojen ja suositusten antamista koskevasta koordinointikehyksestä sekä päätöksen EJRK/2014/2 kumoamisesta annetun päätöksen EKP/2015/4 muuttamisesta
         (EJRK/2021/7)
         (2021/C 344/04)
         EUROOPAN JÄRJESTELMÄRISKIKOMITEAN HALLINTONEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1092/2010 (1) ja erityisesti sen 3 artiklan,
         ottaa huomioon Euroopan järjestelmäriskikomitean työjärjestyksestä 20 päivänä tammikuuta 2011 annetun Euroopan järjestelmäriskikomitean päätöksen (2) ja erityisesti sen 6 artiklan,
         sekä katsoo seuraavaa:
         
                     (1)
                  
                  
                     Euroopan järjestelmäriskikomitean päätöksellä EJRK/2015/4 (3) perustettiin koordinointikehys asianomaisten viranomaisten päättämien kansallisten makrovakauspoliittisten toimenpiteiden ilmoittamista ja Euroopan järjestelmäriskikomitean (EJRK) lausuntojen ja suositusten antamista varten. Nämä tehtävät perustuvat unionin oikeuteen, erityisesti Euroopan parlamentin ja neuvoston direktiiviin 2013/36/EU (4) ja Euroopan parlamentin ja neuvoston asetuksen (EU) N:o 575/2013 (5), ja ne seuraavat asetuksesta (EU) N:o 1092/2010.
                  
               
                     (2)
                  
                  
                     Euroopan parlamentin ja neuvoston asetus (EU) 2019/876 (6) ja Euroopan parlamentin ja neuvoston direktiivi (EU) 2019/878 (7) hyväksyttiin 20 päivänä toukokuuta 2019, ja niillä muutettiin asetusta (EU) N:o 575/2013 ja direktiiviä 2013/36/EU. Tietyt näillä säädöksillä toteutetut muutokset – kuten asetuksen (EU) N:o 575/2013 124 ja 153 artiklaa ja direktiivin 2013/36/EU 131 artiklaa koskevat muutokset – tulisi ottaa huomioon päätöksessä EJRK/2015/4 muuttamalla lausuntojen ja suositusten antamiseen liittyviä säännöksiä.
                  
               
                     (3)
                  
                  
                     Päätöksen EJRK/2015/4 säännökset arviointiryhmän kokoonpanosta liittyvät asetuksen (EU) N:o 1092/2010 asianomaisiin, EJRK:n hallintoneuvoston ja ohjauskomitean jäsenyyttä koskeviin säännöksiin. On tarpeen yhtenäistää nämä säännökset suhteessa Euroopan parlamentin ja neuvoston (EU) 2019/2176 (8) asetuksella toteutettuihin, hallintoneuvoston kokoonpanoa ja pankkiunionia koskeviin viimeaikaisiin muutoksiin.
                  
               
                     (4)
                  
                  
                     Lisäksi tämän päätöksen tarkoituksena on käsitellä esiin nousseita kysymyksiä päätöksen EJRK/2015/4 sellaisten säännösten osalta, jotka ovat ajan kuluessa osoittautuneet epäselviksi ja mahdollistaneet erilaiset tulkinnat, tai jotka on todettu epäkäytännöllisiksi tai liian raskaiksi, mukaan luettuina säännökset menettelystä, jota arviointiryhmän on noudatettava lausuntoja laatiessaan.
                  
               
                     (5)
                  
                  
                     Näin ollen päätös EJRK/2015/4 olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös EKP/2015/4 seuraavasti:
            
                        1.
                     
                     
                        muutetaan 1 artiklan 2 kohta seuraavasti:
                        
                                    a)
                                 
                                 
                                    korvataan a alakohta seuraavasti:
                                    
                                                ”a)
                                             
                                             
                                                kansallisia makrovakauspoliittisia toimenpiteitä koskevia EJRK:n suosituksia ja lausuntoja, jotka annetaan direktiivin 2013/36/EU 131 artiklan 5 a kohdan ja 133 artiklan 11 ja 12 kohdan sekä asetuksen (EU) N:o 575/2013 124 artiklan 2 kohdan, 164 artiklan 6 kohdan ja 458 artiklan 4 kohdan mukaisesti;”;
                                             
                                          
                              
                                    b)
                                 
                                 
                                    korvataan b alakohta seuraavasti:
                                    
                                                ”b)
                                             
                                             
                                                suosituksen EJRK/2015/2 muutoksia sellaisten uusien ilmoitettujen makrovakauspoliittisten toimenpiteiden huomioon ottamiseksi, joiden osalta suositetaan vastavuoroisuutta direktiivin 2013/36/EU 134 artiklan 5 kohdan, asetuksen (EU) N:o 575/2013 458 artiklan 8 kohdan tai muun säännöksen mukaisesti;”;
                                             
                                          
                              
                  
                        2.
                     
                     
                        Muutetaan 2 artikla seuraavasti:
                        
                                    a)
                                 
                                 
                                    korvataan 7 alakohta seuraavasti:
                                    
                                                ”7)
                                             
                                             
                                                ”lausunnolla” lausuntoa, jonka EJRK antaa saatuaan makrovakauspoliittista toimenpidettä koskevan ilmoituksen direktiivin 2013/36/EU 131 artiklan 5 a kohdan ja 133 artiklan 12 kohdan sekä asetuksen (EU) N:o 575/2013 124 artiklan 2 kohdan, 164 artiklan 6 kohdan ja 458 artiklan 4 kohdan mukaisesti”;
                                             
                                          
                              
                                    b)
                                 
                                 
                                    korvataan 9 alakohta seuraavasti:
                                    
                                                ”9)
                                             
                                             
                                                ”suosituksella” EJRK:n suositusta, joka annetaan direktiivin 2013/36/EU 133 artiklan 11 kohdan, 134 artiklan 5 kohdan, 138 artiklan ja 139 artiklan 3 kohdan, asetuksen (EU) N:o 575/2013 458 artiklan 8 kohdan tai muun säännöksen nojalla;”;
                                             
                                          
                              
                  
                        3.
                     
                     
                        korvataan 4 artikla seuraavasti:
                        
                           ”4 artikla
                           EJRK:n lausunnot ja suositukset kansallisista makrovakauspoliittisista toimenpiteistä
                           
                              1.   Tätä artiklaa sovelletaan 1 artiklan 2 kohdan a alakohdassa tarkoitettuihin lausuntoihin ja suosituksiin.
                           
                           
                              2.   Kun ilmoitus on vastaanotettu direktiivin 2013/36/EU 131 tai 133 artiklan tai asetuksen (EU) N:o 575/2013 124, 164 tai 458 artiklan mukaisesti, EJRK:n sihteeristö toimittaa sen välittömästi, viimeistään seuraavan EKP:n työpäivän päättymiseen mennessä, hallintoneuvoston ja arviointiryhmän jäsenille Darwinin välityksellä.
                           
                           
                              3.   Hallintoneuvoston jäsenet voivat 2 kohdan mukaisen ilmoituksen vastaanottamista seuraavien viiden EKP:n työpäivän kuluessa tuoda esiin merkittäviä huolenaiheita ilmoitetun makrovakauspoliittisen toimenpiteen kielteisistä ulkoisvaikutuksista, kuten rajat ylittävistä heijastusvaikutuksista. Joustavan ja tehokkaan prosessin varmistamiseksi jäsenet esittävät tällaiset merkittävät huolenaiheensa mahdollisuuksien mukaan englanniksi.
                           
                           
                              4.   Arviointiryhmä valmistelee arvioinnin ja luonnoksen lausunnoksi tai suositukseksi ilmoitetun makrovakauspoliittisen toimenpiteen asianmukaisuudesta, ottaen huomioon direktiivin 2013/36 ja asetuksen (EU) N:o 575/2013 asiaankuuluvat vaatimukset makrovakauden ja rahoitusvakauden näkökulmasta sekä ottaen huomioon myös mahdolliset merkittävät huolenaiheet, joita hallintoneuvoston jäsenet ovat esittäneet edellä 3 kohdan mukaisesti.
                           
                           
                              5.   Kun arviointiryhmä on viimeistellyt lausunto- tai suositusluonnoksen, EJRK:n sihteeristö toimittaa sen välittömästi Darwinin välityksellä kaikille hallintoneuvoston jäsenille.
                           
                           
                              6.   Hallintoneuvosto tekee päätöksen lausunto- tai suositusluonnoksesta arviointiryhmän laatiman arvioinnin ja luonnoksen perusteella. Hallintoneuvoston päätös tehdään kirjallisessa menettelyssä, ellei hallintoneuvoston kokousta kutsuta koolle EJRK:n työjärjestyksen mukaisesti. Hallintoneuvosto tekee päätöksensä viimeistään direktiivin 2013/36/EU 131 tai 133 artiklassa tai asetuksen (EU) N:o 575/2013 124, 164 tai 458 artiklassa säädetyn asianomaisen määräajan päättymistä edeltävänä EKP:n työpäivänä.
                           
                           
                              7.   Jos saadut tiedot eivät sellaisesta lisätietopyynnöstä huolimatta, jonka EJRK on esittänyt ilmoituksen tehneille viranomaisille, sisällä kaikkia kaavaillun toimenpiteen asianmukaisuuden arviointiin tarvittavia olennaisia tietoja, kuten tietoja siitä, onko toimenpide direktiivin 2013/36/EU ja asetuksen (EU) N:o 575/2013 vaatimusten mukainen, EJRK voi antaa lausunnon, jossa se ilmoittaa, ettei ole mahdollista arvioida, onko toimenpide direktiivin 2013/36/EU ja asetuksen (EU) N:o 575/2013 vaatimusten kanssa yhteensopiva. EJRK voi tapauksesta riippuen antaa myös kielteisen lausunnon tai suosituksen.”;
                           
                        
                     
                  
                        4.
                     
                     
                        korvataan 5 artikla seuraavasti:
                        
                           ”5 artikla
                           EJRK:n suositukset makrovakauspoliittisten toimenpiteiden vastavuoroisuudesta
                           
                              1.   Tätä artiklaa sovelletaan 1 artiklan 2 kohdan b alakohdassa tarkoitettuihin suosituksen EJRK/2015/2 muutoksiin.
                           
                           
                              2.   Kun EJRK on vastaanottanut jäsenvaltiolta vastavuoroisuutta koskevan pyynnön direktiivin 2013/36/EU 134 artiklan 5 kohdan, asetuksen (EU) N:o 575/2013 458 artiklan 8 kohdan tai muun säännöksen mukaisesti, EJRK:n sihteeristö toimittaa sen viiden EKP:n työpäivän kuluessa Darwinin välityksellä neuvoa-antavan teknisen komitean, hallintoneuvoston ja arviointiryhmän jäsenille.
                           
                           
                              3.   Hallintoneuvoston jäsen voi viiden EKP:n työpäivän kuluessa 2 kohdassa tarkoitettujen tietojen toimittamisesta osoittaa EJRK:lle, että ilmoitetulla makrovakauspoliittisella toimenpiteellä olisi hänen jäsenvaltiossaan merkittäviä kielteisiä rajat ylittäviä heijastusvaikutuksia. Joustavan ja tehokkaan menettelyn varmistamiseksi jäsenet esittävät tarvittavat tiedot EJRK:lle mahdollisuuksien mukaan englanniksi.
                           
                           
                              4.   Arviointiryhmä laatii arvioinnin siitä, onko vastavuoroisuutta koskeva suositus tarpeen, sekä tarvittaessa luonnoksen suosituksen EJRK/2015/2 muuttamiseksi. Arviointiryhmä tekee neuvoa-antavalle tekniselle komitealle ehdotuksen, joka koskee ilmoitetun toimenpiteen vastavuoroisuutta sekä keinoja, joilla vastavuoroisuus voidaan saavuttaa suosituksen EJRK/2015/2 mukaisesti.
                           
                           
                              5.   Arviointiryhmä harkitsee, antavatko neuvoa-antavan teknisen komitean huomiot aihetta suosituksen EJRK/2015/2 muutoksia koskevan luonnoksen muuttamiseen, ja toimittaa EJRK:n sihteeristön välityksellä suosituksen EJRK/2015/2 muutoksia koskevan luonnoksen hallintoneuvostolle Darwinin välityksellä.
                           
                           
                              6.   Hallintoneuvosto tekee päätöksen suosituksen EJRK/2015/2 muutoksia koskevasta luonnoksesta arviointiryhmän laatiman arvioinnin ja luonnoksen perusteella. Hallintoneuvoston päätös tehdään kirjallisessa menettelyssä, ellei hallintoneuvoston kokousta kutsuta koolle EJRK:n työjärjestyksen mukaisesti.”;
                           
                        
                     
                  
                        5.
                     
                     
                        korvataan 7 artikla seuraavasti:
                        
                           ”7 artikla
                           Arviointiryhmä
                           
                              1.   Arviointiryhmä laatii makrovakauspoliittisia toimenpiteitä, makrovakaustoimenpiteiden vastavuoroisuutta sekä kolmansien maiden vastasyklisiä puskurikantoja koskevia arviointeja ja lausunto- tai suositusluonnoksia. Arviointiryhmän jäsenillä ja mahdollisilla tarkkailijoilla on oltava riittävästi sekä teknisiin että poliittisiin näkökohtiin liittyvää kokemusta.
                           
                           
                              2.   Arviointiryhmän puheenjohtajan on oltava EJRK:n sihteeristön päällikkö tai hänen nimetty sijaisensa. Arviointiryhmän puheenjohtajalla on arviointiryhmän työn osalta valmisteluvastuu, johon kuuluu esityslistan vahvistaminen, kokouksen koolle kutsuminen ja asioiden ehdottaminen ryhmässä käsiteltäväksi, ja hän toimii arviointiryhmän kokousten puheenjohtajana.
                           
                           
                              3.   Arviointiryhmän kokoonpano on seuraava:
                              
                                          a)
                                       
                                       
                                          kaksi EJRK:n sihteeristön edustajaa, arviointiryhmän puheenjohtaja mukaan luettuna;
                                       
                                    
                                          b)
                                       
                                       
                                          yksi EKP:n valvontatoiminnon edustaja;
                                       
                                    
                                          c)
                                       
                                       
                                          yksi EKP:n makrovakaustoiminnon edustaja;
                                       
                                    
                                          d)
                                       
                                       
                                          yksi Euroopan komission edustaja;
                                       
                                    
                                          e)
                                       
                                       
                                          yksi Euroopan pankkiviranomaisen (EPV) edustaja; ja
                                       
                                    
                                          f)
                                       
                                       
                                          yhdeksän edustajaa, joista kukin edustaa eri kansallista viranomaista, joista EJRK kokoaa hallintoneuvostonsa äänivaltaiset jäsenet asetuksen (EU) N:o 1092/2010 6 artiklan 1 kohdan nojalla.
                                       
                                    Edellä f alakohdassa tarkoitettujen yhdeksän edustajan joukossa on oltava vähintään kaksi edustaa niistä kansallisista viranomaisista, joista ohjauskomitean kansalliset jäsenet on valittu asetuksen (EU) N:o 1092/2010 11 artiklan 1 kohdan c alakohdan nojalla, sekä edustaja viranomaisesta, josta EJRK:n ensimmäinen varapuheenjohtaja on valittu asetuksen (EU) N:o 1092/2010 5 artiklan 2 kohdan nojalla, ja edustaja viranomaisesta, josta neuvoa-antavan teknisen komitean puheenjohtaja on nimitetty asetuksen (EU) N:o 1092/2010 13 artiklan 2 kohdan nojalla, jos kyseinen viranomainen on edellä f alakohdassa mainitun tyyppinen viranomainen.
                           
                           
                              4.   Hallintoneuvosto nimittää edellä 3 kohdassa tarkoitetut yhdeksän edustajaa niiden kansallisten viranomaisten, joista EJRK kokoaa hallintoneuvostonsa äänivaltaiset jäsenet, nimeämistä ehdokkaista, ottaen huomioon tasapuolisen edustuksen tarpeen niiden jäsenvaltioiden kesken, jotka yhtäältä ovat neuvoston asetuksen (EU) N:o 1024/2013 (*1) 2 artiklan 1 kohdassa määriteltyjä osallistuvia jäsenvaltioita ja jotka toisaalta eivät ole. Edustajat nimitetään samaksi ajanjaksoksi kuin ohjauskomitean vastaava kansallinen jäsen tai muussa tapauksessa kolmen vuoden ajaksi. Arviointiryhmän edustajat kansallisista viranomaisista, joista ohjauskomitean kansallista jäsentä ei ole valittu, voidaan nimittää uudelleen.
                           
                           
                              5.   Kaikki muut arviointiryhmän jäsenet nimitetään toistaiseksi.
                           
                           
                              6.   Kukin arviointiryhmässä edustettuna oleva viranomainen voi vaihtaa oman edustajansa tarvittavan asiantuntemuksen mukaan ja sen mukaan, millainen arviointi arviointiryhmän on 1 artiklan 2 kohdan mukaan suoritettava. Arviointiryhmän puheenjohtajan on hyväksyttävä tällaiset muutokset.
                           
                           
                              7.   Tarkkailijat voivat pyytää kutsua osallistua arviointiryhmän kokouksiin ja kokouksissa käytäviin keskusteluihin. Tarkkailijat voivat olla asetuksen (EU) N:o 1092/2010 6 artiklan 1 ja 2 kohdassa ja 13 artiklan 1 kohdassa tarkoitettujen viranomaisten edustajia. Laadittaessa suosituksia tai lausuntoja direktiivin 2013/36/EU 131 artiklan 5 a kohdan ja 133 artiklan 11 ja 12 kohdan sekä asetuksen (EU) N:o 575/2013 458 artiklan 4 kohdan mukaisesti komission ja EPV:n edustajat osallistuvat tarkkailijoina. Laadittaessa lausuntoja asetuksen (EU) N:o 575/2013 124 artiklan 2 kohdan tai 164 artiklan 6 kohdan mukaisesti EPV:n edustajat osallistuvat tarkkailijoina. Tarkkailijoiksi voidaan kutsua myös sellaisten kolmansien maiden edustajia, joita asia koskee; näissä tapauksissa edellytetään sitoutumista salassapitoon.
                           
                           
                              8.   Jos EKP kansallisten viranomaisten sijasta ilmoittaa asetuksen (EU) N:o 1024/2013 5 artiklan 2 kohdan nojalla makrovakauspoliittisesta toimenpiteestä kansallisella tasolla, EKP:tä edustaa kaksi tarkkailijaa, ja kutakin jäsenvaltiota, jota asia koskee, edustaa kaksi tarkkailijaa.
                           
                           
                              9.   Jotta vältettäisiin eturistiriitoja 1 artiklan 2 kohdan a kohdassa tarkoitettujen makrovakauspoliittisten toimenpiteiden arvioinnin yhteydessä, arviointiryhmän jäsenten tehtävien hoito keskeytetään väliaikaisesti – eikä heidän tilalleen oteta sijaisia – kansallisten keskuspankkien edustajien tai EKP:n edustajan osalta kaikissa arviointiryhmän arvioitaviksi tulevissa tapauksissa, joissa kyseisen jäsenvaltion viranomainen tai EKP on ilmoittanut makrovakauspoliittisesta toimenpiteestä, tuonut esiin makrovakauspoliittista toimenpidettä koskevan merkittävän huolenaiheen tai pyytänyt makrovakauspoliittisen toimenpiteen vastavuoroisuutta.
                           
                           
                              10.   Arviointiryhmän jäsenten on valmisteltava 4 artiklan 4 kohdan, 5 artiklan 4 kohdan ja 6 artiklan 5 kohdan mukaisesti lausunto- tai suositusluonnoksia, joista hallintoneuvosto voi äänestää. Arviointiryhmä pyrkii saavuttamaan yksimielisyyden jäsentensä keskuudessa. Olosuhteiden vaatiessa se voi esittää enemmistön ja vähemmistön näkemyksen hallintoneuvostolle esittämässään arviossa.
                           
                        
                        
                           (*1)  Neuvoston asetus (EU) N:o 1024/2013, annettu 15 päivänä lokakuuta 2013, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EUVL L 287, 29.10.2013, s. 63).”."
                        
                     
                  
         
            2 artikla
            Siirtymäsäännös
            Päätöksen EJRK/2015/4 7 artiklan mukaisesti nimetyt kansallisten keskuspankkien edustajat pysyvät tehtävässään päätöksen EJRK/2015/4 7 artiklan 4 kohdassa tarkoitetun nykyisen toimikautensa loppuun.
         
         
            3 artikla
            Voimaantulo
            Tämä päätös tulee voimaan 6 päivänä elokuuta 2021.
         
         
            Tehty Frankfurt am Mainissa 6 päivänä elokuuta 2021.
            
               Francesco MAZZAFERRO
               
                  EJRK:n sihteeristön päällikkö
               
               
                  EJRK:n hallintoneuvoston puolesta
               
            
         
         
            (1)  EUVL L 331, 15.12.2010, s. 1.
         
            (2)  EUVL C 58, 24.2.2011, s. 4.
         
            (3)  Euroopan järjestelmäriskikomitean päätös EJRK/2015/4, annettu 16 päivänä joulukuuta 2015, asianomaisten viranomaisten päättämien kansallisten makrovakauspoliittisten toimenpiteiden ilmoittamista ja EJRK:n lausuntojen ja suositusten antamista koskevasta koordinointikehyksestä sekä päätöksen EJRK/2014/2 kumoamisesta (EUVL C 97, 12.3.2016, s. 28).
         
            (4)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).
         
            (5)  Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).
         
            (6)  Euroopan parlamentin ja neuvoston asetus (EU) 2019/876, annettu 20 päivänä toukokuuta 2019, asetuksen (EU) N:o 575/2013 muuttamisesta vähimmäisomavaraisuusasteen, pysyvän varainhankinnan vaatimuksen, omien varojen ja hyväksyttävien velkojen vaatimusten, vastapuoliriskin, markkinariskin, keskusvastapuoliin liittyvien vastuiden, yhteistä sijoitustoimintaa harjoittaviin yrityksiin liittyvien vastuiden, suurten asiakasriskien ja raportointi- ja julkistamisvaatimusten osalta sekä asetuksen (EU) N:o 648/2012 muuttamisesta (EUVL L 150, 7.6.2019, s. 1).
         
            (7)  Euroopan parlamentin ja neuvoston direktiivi (EU) 2019/878, annettu 20 päivänä toukokuuta 2019, direktiivin 2013/36/EU muuttamisesta vapautettujen yhteisöjen, rahoitusalan holdingyhtiöiden, rahoitusalan sekaholdingyhtiöiden, palkitsemisen, valvontatoimenpiteiden ja -valtuuksien sekä pääoman ylläpitämistoimenpiteiden osalta (EUVL L 150, 7.6.2019, s. 253).
         
            (8)  Euroopan parlamentin ja neuvoston asetus (EU) 2019/2176, annettu 18 päivänä joulukuuta 2019, finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta annetun asetuksen (EU) N:o 1092/2010 muuttamisesta (EUVL L 334, 27.12.2019, s. 146).